KUUENDA KOOSSEISU

OTSUS

Haapsalu,								28. mai 2010 nr 
									Eelnõu

Loa andmine vara võõrandamiseks 
avaliku kirjaliku enampakkumise korras 
(Vaikne-Kallas 4-3)

Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”; kohaliku omavalitsuse korralduse seaduse § 6 lg 1, § 22 lg 1 p 37; Haapsalu põhimääruse § 12 lg 1 p 43, § 54 lg 3 ja haldusmenetluse seadusest, Haapsalu Linnavolikogu otsustab:

1.	Võõrandada avaliku kirjaliku enampakkumise korras Haapsalu linnale kuuluv korteriomand:
	- kinnistu registriosa number 2386432;
- reaalosa eluruum Vaikne-Kallas 4-3, Haapsalu;
- üldpind 20,8 m2;
- katastritunnus 18301:003:1160;
- pindala 1557 m2;
- 208/2030 mõttelist osa kinnistust;
- katastriüksuse sihtotstarve elamumaa 100%.

2.	Korteriomand müüa avaliku kirjaliku enampakkumise teel, minimaalseks alghinnaks määrata 60 000,00 (kuuskümmend tuhat) Eesti krooni.

3.	Korteriomandi ostuhind Eesti kroonides tuleb enampakkumise võitjal tasuda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 AS SEB  Pangas või notari deposiitkontole või esitada panga kinnitus ostuhinna tasumise kohta 3 pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjal sõlmida 30 päeva jooksul linnavolikogu otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel korralduses nimetatud Ostja poolt kuulub otsus linnavolikogu poolt kehtetuks tunnistamisele vastava otsuse tegemise teel.

4.	Notaritasu kinnistu korteriomandi müügilepingu vormistamise eest maksab Ostja.

5.	Korteriomandi müügi korraldajaks määrata Haapsalu Linnavalitsus.
6.	Haapsalu linna nimel volitada ostu-müügilepingule alla kirjutama aselinnapea Peeter Vikman.

7.	Otsuse peale võib esitada kaebuse Tallinna Halduskohtule halduskohtumenetluse seaduses sätestatud korras 30 päeva jooksul otsuse teatavakstegemisest.

Jaanus Karilaid
Volikogu esimees

SELETUSKIRI 
Eelnõule „Loa andmine vara võõrandamiseks avaliku kirjaliku enampakkumise korras (Vaikne-Kallas 4-3)“

Haapsalu linnale Vaikne-Kallas 4-3 kuuluv korteriomand pindalaga 20,8 m2 asub kinnistul üldpindalaga 1557 m2.

Korteriomand on asustamata. Korteri üldine seisukord on halb, renoveerimata, Korteris puudub tualettruum, vesi ja kanalisatsioon, ahi on kasutamiskõlbmatu. Korter on olnud aastaid asustamata, on olnud kasutuses jalgrataste ajutiseks hoiustamiseks.  

Haapsalu Linnavalitsuse hinnangul on nimetatud korteriomandi turuväärtus 130 000 krooni. Tegeliku turuväärtuse määrab enampakkumise korraldamine. Korteri minimaalseks alghinnaks on arvestatud 2885 kr /m2-lt.
 
Kuna linn oma põhifunktsioonide teostamiseks eelnõus esitatud korteri ei vaja, teeme ettepaneku see müüa.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
14.05.2010